Selvitys: Helsinki kasvaakin hitaasti muihin Itämeren alueen metropoleihin verrattuna – ”Ruotsissa valtio osallistuu pääkaupunkinsa investointien tukemiseen kymmenkertaisesti Helsinkiin verrattuna”

Työryhmä ehdottaa Helsingin seudun kuntien ja valtion välille erityistä metropolisopimusta, panostuksia liikenneväyliin, englannin kielestä virallista asiointikieltä ja ruuhkamaksuja Helsinkiin.

Helsingin seudun kuntien, korkeakoulujen ja valtion välille tulisi tehdä laajempi kasvuun sitoutuva metropolisopimus, liikenneyhteyksiä Helsingin ja Tampereen välillä pitäisi parantaa ja ruuhkamaksut pitäisi ottaa käyttöön.

Siinä kolme toimenpide-ehdotusta tiistaina julkaistusta Kaupunkipolitiikan tiekartta 4 -selvityksestä, jossa pääkaupunkiseudun kasvua verrattiin kansainvälisesti muihin Itämeren alueen ja Pohjoismaiden suurkaupunkeihin.